**Индекси за безопасност и за стабилност (SSI)**

От края на осемдесетте години на ХХ век, сертификати IRC включват SSS числата за ползване от състезателни комисии за определяне годността на дадена състезателна лодка. Когато информацията е налична, те понастоящем в допълнение съдържат и стойностите на STIX (STability IndeX = индекс за стабилност) и AVS (Angle of Vanishing Stability = Ъгъл на губеща се стабилност). За допълнителна информация относно последното, вижте често задаваните въпроси (FAQs) на адрес:

[www.ircrating.org/en/technical-a-certification/sssn-a-stix.html](http://www.ircrating.org/en/technical-a-certification/sssn-a-stix.html)

**Считано от 1 януари 2009 г., елементът на корекция на SSS за спазването на определена категория на Специалните правила на ISAF за офшорни състезания / ISAF Offshore Special Regulations (OSR)/ е бил прекратен.**

**Преди 1 януари 2009 г., Организаторите посочват в своето Известие за състезание минималното квалификационно число SSS Numeral. Това SSSN се състои от SSS Изчислителна база плюс всички корекции за съответствие с категорията на OSR. Считано от 1 януари 2009 г., Организаторите определят минималната квалификационна SSS Изчислителна база. Най-общо казано, ефектът ще бъде нулев, освен, че изискването за лодка да отговаря на условията на което и да било коригирано число SSS Numeral по всяко време, независимо от категорията OSR на състезанието, в което тя участва, ще изчезне.**

**SSS**

SSS Изчислителната база, специфична за конкретната лодка, е отпечатана на сертификата IRC на всяка лодка, издаден от Оценяващия орган по IRC. Високата стойност показва, че системата оценява дадената лодка като по-добре екипирана и мореходна.

Изчислителната база за корпуса, ветрилното стъкмяване и допълнителното оборудване се пресмята от размерите на лодката и оценените параметри. Тя е продукт от няколко фактора, всеки от които представлява различна функция, свързана с безопасността. Факторът базов размер /Base Size/, изчислен от основните размери на лодката, се променя от всеки от другите специфични фактори, за да се вземат предвид отклоненията от нормата. Модифициращите фактори са: водоизместване/дължина, ширина в най-широката част/водоизместване, ветрилна площ/водоизместване, ширина в най-широката част/дължина, изправящ момент, ветрилно стъкмяване, кил, двигател, и лодка за дневно плаване.

**STIX И IRC STIX**

Когато са налице данни - STIX оценка от нотифициран орган или IRC STIX, изчислен от Оценяващия орган по IRC след подаване на данни от собственика на дадена лодка, STIX и AVS биват отпечатани на сертификата IRC на всяка лодка. По подобие на SSS, STIX или IRC STIX е число, което представлява начина на възприемане на "мореходността" на дизайна, като отново по-високата стойност отразява по-добре екипирана и мореходна лодка.

STIX или IRC STIX на всяка лодка се изчисляват в съответствие с ISO 12217 Част 2 чрез комбинацията от фактори, свързани с динамичната стабилност, възстановяване на инверсията при обръщане, възстановяване след броучинг, водоизместване-дължина, ширина в най-широката част-водоизместване, накреняващ момент и заливане, като се използват долупосочените данни и методи.

Числата IRC STIX се изчисляват, като се използват декларирани или измерени данни за IRC. Всяка лодка трябва да има своята оценка за стабилност в съответствие с процедурите на Оценяващия орган по IRC или съгласно друг одобрен такъв метод, с изключение на това, че лодки от одобрените уан дизайн класове могат да използват стандартните данни за стабилност на класа и истинските лодки-близнаци (sister ships) по дизайн, които вече имат оценка, може да се възползват от данните за лодките-близнаци. В такива случаи, данните за стабилност могат да бъдат редуцирани. След одобрение от Оценяващия орган по IRC триизмерен чертеж от всеки разумен източник може да се използва за изчисляване на хидростатични данни. Собствениците са отговорни за предоставяне на данни за изправящия момент от източник, приемлив за Оценяващия орган по IRC във формата, изисквана от ISO 12217, Част 2, ал 6. В допълнение към IRC STIX, сертификатите ще показват и AVS (Angle of Vanishing Stability = Ъгъл на губеща се стабилност), както е изчислен от дизайнера на лодката или друго квалифицирано лице.

**Прилагане на SSI от Организаторите**

Важно съобщение

Организаторите могат да включват минимална квалификационна SSS Изчислителна база и/или STIX/AVS и/или IRC STIX/AVS за допускане в състезание. Отговорността за избора на индекса, който трябва да се приложи, за минималното квалификационно число/минималните квалификационни числа се носи от Организаторите на състезанието. Не е възможно Оценяващият орган по IRC, нито който и да е друг орган, отдалечен от организацията на състезанието, да определят категорични препоръки или насоки. Само Организаторите на състезанието могат да бъдат напълно информирани за обстоятелствата на дадено състезание.

**SSS ИЛИ STIX ИЛИ IRC STIX?**

За много от състезанията, SSS ще продължи да бъде напълно валиден метод, чрез който Организаторите могат да проверяват пригодността на съответните лодки за състезанието.

Квалификациите за организирани състезания по RORC зависят от категорията на даденото състезание, определена от Специалните правила на ISAF за офшорни състезания, а също и от възрастта на лодката, както следва:

Състезания Категория 1 и Категория 2:

Лодки със серийна дата от 1995 г. и по-късно са категоризирани само по STIX.

Лодки със серийна дата преди 1995 г., могат да бъдат категоризирани и по двата индекса STIX или SSS.

Състезания Категория 3:

Лодки със серийна дата от 2000 г. и по-късно са категоризирани само по STIX.

Лодки със серийна дата преди 2000 г., могат да бъдат категоризирани и по двата индекса STIX или SSS.

Състезания Категория 4:

Лодките могат да бъдат категоризирани и по двата индекса STIX или SSS.

Следователно на Организаторите се препоръчва, когато е възможно да включват в квалификациите за състезания STIX и AVS в техните състезателни правила, особено за по-тежки състезания, или ако има съмнение по отношение на годността на дадена лодка, или когато има желание да се прилагат по-строги критерии, като се включат и някои преки познания за стабилността на лодката.

**SSS ИЗЧИСЛИТЕЛНА БАЗА**

Като примери само RORC обикновено използва SSS Изчислителните бази, посочени в таблица 3 като стойности по подразбиране. Считано от 1 януари 2009 г., долупосочените SSS Изчислителни бази заменят предишните стойности на числото SSS Numeral. Има обаче случаи, когато RORC използват различни минимуми по най-различни причини. Тези квалификационни стойности за организирани състезания по RORC бяха преразгледани за периода от 2006 г. нататък и в случаите на състезанията от категория 1 и 2 леко се повишиха. Освен това, понастоящем няма препоръка по RORC за състезанията от категория 0, тъй като те се считат за толкова специфични, че към тях не могат да бъдат предложени общи насоки.

**Таблица 3**

|  |  |  |
| --- | --- | --- |
| **Минимална SSS Изчислителна база** | **Тип състезание** | **Пример/Състезателна категория по OSR** |
| 10 | Кратко дневно състезание обикновено с ограничение във времето | Тип Solent race/ Категория 4 |
| 15 | Състезание, преминаващо около или в близост до населено крайбрежие | RORC cross Channel race/ Категория 3 |
| 28 | Между 250-600 мили | Fastnet Race/ Категория 2 |
| 35 | 1000 мили при всякакви метеорологични условия | Плимът до Гибралтар / Категория 1 |

**STIX И IRC STIX**

ISO 12217 Част 2 определя 4 типа категории, широко свързани с океанско, офшорно, крайбрежно и местно плаване. Тези 4 типа категории са аналогични (но не пряко свързани с тях) на категориите, определени от Специалните правила на ISAF за офшорни състезания. Минималните позволени стойности на STIX и AVS за всеки тип категория са показани по-долу в таблица 4. IRC STIX е директно съвместим с STIX. Специалните правила на ISAF за офшорни състезания отбелязват, че ISO 12217-2 се очаква да бъде в състояние да се използва като ръководство за обща пригодност за състезания в състезателните категории, за които важат специални наредби. Това сравнение се вижда от таблица 4.

**Таблица 4**

|  |  |  |  |  |
| --- | --- | --- | --- | --- |
| **Категория по ISO** | **A** | **B** | **C** | **D** |
| Минимален STIX или IRC STIX: | 32 | 23 | 14 | 5 |
| Минимален AVS | 130-0.002\*m | 130-0.005\*m | 90 | 75 |
| Категориите по Специалните правила | 1-2 | 3 | 4 | Н/П |

Като m е минималното ветроходно тегло на лодката.

Трябва да бъде ясно посочено, че ако категоризацията на състезание е по дефиниция от изисканата категория по ISO (A, B, C, или D), лодките трябва да отговарят едновременно на STIX и AVS изискванията за тази категория. Като алтернатива, Организаторите могат вместо това да определят числовите минимални квалификационни изисквания за STIX и AVS.